Die dryfjag, wat deur die nasionale Dierebeskermingsvereniging (DBV) as die Alldays-slagting gedoop is, het wyd opslae gemaak nadat dit aan die lig gekom het dat tientalle diere tydens die jag doodgeskiet word deur hulle verby die jagters te jaag. Dié vorm van jag behels platforms wat langs ŉ strook grond van ongeveer twee kilometer opgerig word, met digte bosse weerskante. Jagters sit op die platforms terwyl ŉ groot verskeidenheid wild in die strook af gejaag word sodat die jagters hulle kan skiet.